PMIndiaData/PMIndiaSum huggingface dataset:
‘ଗରିବ କଲ୍ୟାଣ ସମ୍ମିଳନୀ’ରେ ଯୋଗ ଦେବାକୁ ମେ’ ୩୧ରେ ଶିମଲା ଗସ୍ତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୩୧ ମେ, ୨୦୨୨ରେ ହିମାଚଳ ପ୍ରଦେଶର ଶିମଲା ପରିଦର୍ଶନରେ ଯିବେ। ସେ ସେଠାରେ ପ୍ରାୟ ପୂର୍ବାହ୍ନ ୧୧ଟା ସମୟରେ ‘ଗରିବ କଲ୍ୟାଣ ସମ୍ମିଳନୀ'ରେ ଯୋଗ ଦେବେ। ଏହି ନୂତନ ସର୍ବସାଧାରଣ କାର୍ଯ୍ୟକ୍ରମ ପ୍ରଧାନମନ୍ତ୍ରୀଙ୍କ ନେତୃତ୍ୱରେ ସରକାରର ୮ ବର୍ଷ ପୂରଣ ହେବା ଅବସରରେ ସମସ୍ତ ରାଜ୍ୟର ରାଜଧାନୀ, ଜିଲ୍ଲା ମୁଖ୍ୟାଳୟ ଏବଂ କୃଷି ବିଜ୍ଞାନ କେନ୍ଦ୍ର ଗୁଡିକରେ ଆୟୋଜିତ ହେବ । ଏହି ସମ୍ମିଳନୀ ସରକାରଙ୍କ ଦ୍ୱାରା ପରିଚାଳିତ ବିଭିନ୍ନ କଲ୍ୟାଣ ମୂଳକ କାର୍ଯ୍ୟକ୍ରମ ଗୁଡିକ ସମ୍ପର୍କରେ ଜନସାଧାରଣଙ୍କ ପ୍ରତିକ୍ରିୟା ଜାଣିବାର ପ୍ରୟାସ ଭାବରେ ନିର୍ବାଚିତ ଜନ ପ୍ରତିନିଧି ମାନଙ୍କୁ ଲୋକ ମାନଙ୍କ ସହିତ ସିଧାସଳଖ ବାର୍ତାଳାପ କରିବା ନିମନ୍ତେ ଅବଧାରଣାକୁ ନେଇ ପ୍ରସ୍ତୁତ କରାଯାଇଛି । ‘ଗରିବ କଲ୍ୟାଣ ସମ୍ମିଳନୀ' ପୂର୍ବାହ୍ନ ପ୍ରାୟ ୯: ୪୫ ମିନିଟ୍ ସମୟରେ ଆରମ୍ଭ ହେବ । ସାରା ଦେଶର ମୁଖ୍ୟମନ୍ତ୍ରୀ ମାନେ, କେନ୍ଦ୍ର ମନ୍ତ୍ରୀ ମାନେ, ସାଂସଦ ମାନେ, ବିଧାନସଭାର ସଦସ୍ୟ ମାନେ ଏବଂ ଅନ୍ୟ ନିର୍ବାଚିତ ଜନ ପ୍ରତିନିଧି ମାନେ ସିଧାସଳଖ ସେମାନଙ୍କ ନିଜ ନିଜ ଅଂଚଳର ଲୋକମାନଙ୍କ ସହିତ ଭାବ ବିନିମୟ କରିବେ । ପ୍ରାୟ ପୂର୍ବାହ୍ନ ୧୧ଟା ବେଳକୁ ପ୍ରଧାନମନ୍ତ୍ରୀ ଏହି କାର୍ଯ୍ୟକ୍ରମରେ ଯୋଗ ଦେବା ସହିତ, ରାଜ୍ୟ ଏବଂ ଆଂଚଳିକ ସ୍ତରର ବିଭିନ୍ନ କାର୍ଯ୍ୟକ୍ରମକୁ ପରିସରଭୁକ୍ତ କରାଯିବ ଏବଂ ଏହି ସମ୍ମିଳନୀ ଜାତୀୟ ସ୍ତରର କାର୍ଯ୍ୟକ୍ରମ ହୋଇଯିବ । ସମ୍ମିଳନୀ ସମୟରେ, ପ୍ରଧାନମନ୍ତ୍ରୀ ଭାରତ ସରକାରଙ୍କର ୯ଟି କେନ୍ଦ୍ରୀୟ ମନ୍ତ୍ରଣାଳୟ/ବିଭାଗ ଗୁଡିକର କାର୍ଯ୍ୟକ୍ରମର ହିତାଧିକାରୀ ମାନଙ୍କ ସହିତ ସିଧାସଳଖ ଭାବ ବିନିମୟ କରିବେ। ଏହି ପରିପ୍ରେକ୍ଷୀରେ କଟକର ମାହାଙ୍ଗାଠାରେ ଏକ ବିଶେଷ କାର୍ଯ୍ୟକ୍ରମ ଅନୁଷ୍ଠିତ ହେବ। ଏଥିରେ କେନ୍ଦ୍ର ଶିକ୍ଷା ଓ ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ମୁଖ୍ୟ ଅତିଥି ଭାବେ ଯୋଗ ଦେଇ ହିତାଧିକାରୀଙ୍କ ସହ ମତ ବିନିମୟ କରିବେ। ଏଥି ସହିତ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଗରୀମାମୟ ଉପସ୍ଥିତିରେ ଶିମଲାଠାରେ ଅନୁଷ୍ଠିତ ମୁଖ୍ୟ କାର୍ଯ୍ୟକ୍ରମରେ ଭାର୍ଚୁଆଲ ମାଧ୍ୟମରେ ଯୋଗ ଦେବାର କାର୍ଯ୍ୟକ୍ରମ ମଧ୍ୟ ରହିଛି। ସେହିପରି ବାରିପଦାଠାରେ ଅନୁଷ୍ଠିତ ଅନ୍ୟ ଏକ କାର୍ଯ୍ୟକ୍ରମରେ ଭାର୍ଚୁଆଲ ମାଧ୍ୟମରେ ଯୋଗ ଦେବେ କେନ୍ଦ୍ର ଜଳ ଶକ୍ତି ଏବଂ ଆଦିବାସୀ ବ୍ୟାପାର ରାଷ୍ଟ୍ର ମନ୍ତ୍ରୀ ଶ୍ରୀ ବିଶ୍ୱେଶ୍ୱର ଟୁଡୁ। ସାରା ଦେଶରେ ଆୟୋଜିତ କରା ଯାଉଥିବା ଏହି ଫ୍ରିହ୍ୱିଲିଂ (ସମ୍ପୂର୍ଣ୍ଣ ମୁକ୍ତ) ବାର୍ତାଳାପର ଉଦ୍ଦେଶ୍ୟ ହେଉଛି ଲୋକ ମାନଙ୍କ ଠାରୁ ଅବାଧ ଏବଂ ସ୍ପଷ୍ଟ ପ୍ରତିକ୍ରିୟା ହାସଲ କରିବା, ଲୋକ ମାନଙ୍କ ଜୀବନରେ କଲ୍ୟାଣମୂଳକ ଯୋଜନା ଗୁଡିକର ପ୍ରଭାବକୁ ବୁଝିବା ଏବଂ ବିଭିନ୍ନ ସରକାରୀ କାର୍ଯ୍ୟକ୍ରମ ଗୁଡିକରେ ସମ୍ମିଶ୍ରଣ ଏବଂ ପରିପୁଷ୍ଟତାକୁ ଅନୁସନ୍ଧାନ କରିବା । ଦେଶର ନାଗରିକ ମାନଙ୍କର ଜୀବନକୁ ସୁଗମ କରିବା ନିମନ୍ତେ ସରକାରୀ କାର୍ଯ୍ୟକ୍ରମ ଗୁଡିକର ପହଂଚ ଏବଂ ବିତରଣକୁ ଆହୁରି ଅଧିକ କ୍ରିୟାଶୀଳ କରିବା ପାଇଁ ଏହା ଏକ ପ୍ରୟାସ ଅଟେ । ପ୍ରଧାନମନ୍ତ୍ରୀ ମଧ୍ୟ ପ୍ରଧାନମନ୍ତ୍ରୀ କିଷାନ ସମ୍ମାନ ନିଧି (ପିଏମ୍ – କିଷାନ) ଯୋଜନାର ୧୧ ତମ କିସ୍ତି ପ୍ରଦାନ କରିବେ । ୧୦ କୋଟିରୁ ଅଧିକ ହିତାଧିକାରୀ କୃଷକ ପରିବାର ଗୁଡିକୁ ଏହା ଦ୍ୱାରା ୨୧,୦୦୦ କୋଟି ଟଙ୍କା ପ୍ରଦାନ କରାଯିବ । ଏହି ଅବସରରେ, ପ୍ରଧାନମନ୍ତ୍ରୀ ସାରା ଦେଶର (ପିଏମ୍ – କିଷାନ) ଯୋଜନାର ହିତାଧିକାରୀ ମାନଙ୍କ ସହିତ ମଧ୍ୟ ଭାବ ବିନିମୟ କରିବେ ।
ଏୟାର ଇଣ୍ଡିଆ ଓ ଏହାର ସହାୟକ କମ୍ପାନୀ/ଜେଭିରୁ ପୁଞ୍ଜି ପ୍ରତ୍ୟାହାର ଲାଗି ଏସପିଭି ଗଠନକୁ କ୍ୟାବିନେଟର ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏୟାର ଇଣ୍ଡିଆ ଏବଂ ଏହାର ସହାୟକ କମ୍ପାନୀ/ଜେଭିରୁ ପୁଞ୍ଜି ପ୍ରତ୍ୟାହାର ଲାଗି ସ୍ୱତନ୍ତ୍ର ଉଦ୍ଦେଶ୍ୟ ବାହନ (ଏସପିଭି) ଏବଂ ଏହା ସହ ଜଡ଼ିତ ଗତିବିଧିକୁ ପିଛିଲା ଭାବେ ମଞ୍ଜୁରି ଦେଇଛନ୍ତି । ବିବରଣୀ : ଏୟାର ଇଣ୍ଡିଆ ଆସେଟ୍ସ ହୋଲ୍ଡିଂ ଲିମିଟେଡ (ଏଆଇଏଏଚଏଲ) ନାମକ ଏକ ଏସପିଭି ମାଲଗୋଦାମରେ ଜମା କାର୍ଯ୍ୟଶୀଳ ପୁଞ୍ଜିଗତ ଋଣ ସଂରକ୍ଷଣ ଲାଗି ସୃଷ୍ଟି କରାଯିବ, ଏହି ପୁଞ୍ଜିଗତ ଋଣର ଚାରିଟି ସହାୟକ (ଏୟାର ଇଣ୍ଡିଆ ଏୟାର ଟ୍ରାନ୍ସପୋର୍ଟ ସର୍ଭିସେସ ଲିମିଟେଡ (ଏଆଇଏପିଏସଏଲ), ଏୟାର ଲାଇ ଆଲାଏଡ ସର୍ଭିସେସ ଲିମିଟେଡ (ଏଏଏସଏଲ), ଏୟାର ଇଣ୍ଡିଆ ଇଞ୍ଜିନିୟରିଂ ସର୍ଭିସେସ ଲିମିଟେଡ (ଏଆଇଇଏସଲଏଲ) ଏବଂ ହୋଟେଲ କର୍ପୋରେସନ ଅଫ ଇଣ୍ଡିଆ ଲିମିଟେଡ (ଏଚସିଆଇଏଲ) ବ୍ୟତୀତ ଏୟାର ଇଣ୍ଡିଆର କମ ଗୁରୁତ୍ୱ ଥିବା କମ୍ପାନୀଗୁଡ଼ିକର ସମ୍ପତ୍ତି ପେଣ୍ଟିଙ୍ଗ ଓ କଳାକୃତ୍ତି ତଥା ଅନ୍ୟ ଅଣ କାର୍ଯ୍ୟକ୍ଷମ ସମ୍ପତ୍ତିରେ ଯୋଗଦାନ ନାହିଁ । ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ନୂଆ ଏସପିଭି ଗଠନ ଲାଗି ଆଦେଶ ଜାରି କରିଛି । ଏସପିଭି, ଏୟାର ଇଣ୍ଡିଆ ଆସେଟ୍ସ ହୋଲ୍ଡିଂ ଲିମିଟେଡ 22 ଜାନୁଆରୀ, 2018 ଗଠନ କରାଯାଇଥିଲା । ଏସପିଭିର ନିର୍ଦ୍ଦେଶକ ମଣ୍ଡଳୀରେ ସିଏମଡି, ଏୟାର ଇଣ୍ଡିଆ ଲିମିଟେଡ ଏବଂ ବେସାମରିକ ବିମାନ ଚଳାଚଳ ମନ୍ତ୍ରଣାଳୟ, ବ୍ୟୟ ବିଭାଗ, ଆର୍ଥିକ ବ୍ୟାପାର ବିଭାଗ, ଡିଆଇପିଏଏମର ଯୁଗ୍ମ ସଚିବ ଏବଂ ନିର୍ଦ୍ଦେଶକ (ଅର୍ଥ) ଏୟାର ଇଣ୍ଡିଆ ଲିମିଟେଡ ସାମିଲ ରହିଛି । ବର୍ତ୍ତମାନ ସୁଦ୍ଧା ଗୋଟିଏ ସହାୟକ ଏଆଇଏଟିଏସଏଲକୁ ଏଆଇଏଏଚଏଲ ଏବଂ ଏୟାର ଇଣ୍ଡିଆ ଲିମିଟେଡ ମଧ୍ୟରେ ଶେୟାର କ୍ରୟ ବୁଝାମଣା ଅନୁଯାୟୀ ଏଆଇଏଏଚଏଲ୍କୁ ହସ୍ତାନ୍ତରିତ କରାଯାଇଛି, ଏହା ସର୍ତ୍ତ ଆଧାରିତ ଏବଂ ଏଥିରେ ଋଣଦାତାଙ୍କ ମଞ୍ଜୁରି ସାମିଲ ରହିଛି । ଏଆଇଏଏଚଏଲର ପୁଞ୍ଜି ପ୍ରତ୍ୟାହାର ଲାଗି ପ୍ରାଥମିକ ସୂଚନା ସ୍ମାରକପତ୍ର ଏଆଇଏଏଚଏଲ ଦ୍ୱାରା 12 ଫେବୃଆରୀ, 2019ରେ ଜାରି କରାଯାଇଥିଲା ଏଥିରେ ଆଗ୍ରହ ପ୍ରକାଶ (ଇଓଆଇ) ଜମା କରିବାର ଶେଷ ତାରିଖ 26 ମାର୍ଚ୍ଚ, 2019 ରହିଛି । ସରକାର ନିମ୍ନଲିଖିତଗୁଡ଼ିକୁ ନବଗଠିତ ଏସପିଭିକୁ ହସ୍ତାନ୍ତରିତ କରିବା ଲାଗି ନିଷ୍ପତି ନେଇଛନ୍ତି : 1. ଏୟାର ଇଣ୍ଡିଆ ଲିମିଟେଡର 29,464 କୋଟି ଟଙ୍କାର ଋଣ 2. ସହାୟକ କମ୍ପାନୀ ଯେଉଁଗୁଡ଼ିକ ଏୟାର ଇଣ୍ଡିଆର ରଣନୈତିକ ପୁଞ୍ଜିପ୍ରତ୍ୟାହାର ଅର୍ଥାତ୍ ଏଆଇଏଟିଏସଏଲ, ଏଆଇଆଇଏସଏଲ, ଏଏଏସଏଲର ଅଂଶବିଶେଷ ନୁହନ୍ତି ସେଗୁଡ଼ିକୁ ଏସପିଭିରେ ସାମିଲ କରିଦିଆଯିବ ଏବଂ 3. ଏୟାର ଇଣ୍ଡିଆ ଲିମିଟେଡର କମ ଗୁରୁତ୍ୱ ସମ୍ପନ୍ନ ପରିସମ୍ପତି, ପେଣ୍ଟିଙ୍ଗ ଓ କଳାକୃତି ଓ ଅଣକାର୍ଯ୍ୟକ୍ଷମ ସମ୍ପତ୍ତି ପ୍ରଭାବ : ଏହି ମଞ୍ଜୁରି ଫଳରେ ଏୟାର ଇଣ୍ଡିଆ ଅଧୀନସ୍ଥ କମ୍ପାନୀ ଏଆଇଏଟିଏସଏଲ, ଏଆଇଇଏସଏଲ, ଏଏଏସଏଲ ଏବଂ ଏଚସିଆଇର ସଂରକ୍ଷଣ ଏୟାର ଇଣ୍ଡିଆଠାରୁ ନବଗଠିତ ଏସପିଭି କମ୍ପାନୀଗୁଡ଼ିକୁ ସହଜରେ ହୋଇଯିବ । ପୁଞ୍ଜି ପ୍ରତ୍ୟାହାର ପ୍ରକ୍ରିୟାର ଉପଯୋଗ ଏୟାର ଇଣ୍ଡିଆର କାର୍ଯ୍ୟଶୀଳ ପୁଞ୍ଜି ଦେୟତାକୁ ଆରମ୍ଭ କରିବା ଲାଗି କରାଯାଇପାରିବ ଯାହାକୁ ଏସପିଭିରେ ରଖାଯାଇଥିବା କୌଣସି ସମ୍ପତ୍ତିର ସୁରକ୍ଷା ହାସଲ ହୋଇନାହିଁ ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଜାମ୍ମୁ-କାଶ୍ମୀରର ନବ ନିର୍ବାଚିତ ସରପଞ୍ଚବୃନ୍ଦ

ଜାମ୍ମୁ କାଶ୍ମୀରରେ ସଦ୍ୟ ଅନୁଷ୍ଠିତ ପଞ୍ଚାୟତ ନିର୍ବାଚନରେ ବିଜୟୀ ହୋଇଥିବା 48 ଜଣ ସରପଞ୍ଚ ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି । ନିଖିଳ ଜାମ୍ମୁ-କାଶ୍ମୀର ପଞ୍ଚାୟତ ସମ୍ମିଳନୀର ଅଧ୍ୟକ୍ଷ ଶ୍ରୀ ସାଫିକ୍‌ ମୀର ଏହି ପ୍ରତିନିଧି ଦଳର ନେତୃତ୍ୱ ନେଇଥିଲେ । ସ୍ୱାୟତ୍ତ ଶାସନ ଅନୁଷ୍ଠାନକୁ ସୁଦୃଢ଼ କରିବା ସକାଶେ ପ୍ରଧାନମନ୍ତ୍ରୀଙ୍କ ପ୍ରୟାସକୁ ଏହି ପ୍ରତିନିଧିମାନେ ଭୂୟସୀ ପ୍ରଶଂସା କରିଥିଲେ । ଏଥିସହ ସେମାନେ ଜାମ୍ମୁ କାଶ୍ମୀରରେ ସରକାର ଶାନ୍ତିପୂର୍ଣ୍ଣ ଭାବେ ତଥା ସଫଳତାର ସହ ପଞ୍ଚାୟତ ନିର୍ବାଚନ ଅନୁଷ୍ଠିତ କରାଇଥିବାରୁ ଶ୍ରୀ ମୋଦୀଙ୍କୁ ଧନ୍ୟବାଦ ଜ୍ଞାପନ କରିଥିଲେ । ପ୍ରଧାନମନ୍ତ୍ରୀ ପ୍ରତ୍ୟୁତ୍ତରରେ ନବ ନିର୍ବାଚିତ ସରପଞ୍ଚମାନଙ୍କୁ ଅଭିନନ୍ଦନ ଜଣାଇବା ସହ ସ୍ଥାନୀୟ ଜନସାଧାରଣଙ୍କ କଲ୍ୟାଣ ସକାଶେ ସେମାନେ ସଦାସର୍ବଦା କାର୍ଯ୍ୟ କରିବାକୁ ପରାମର୍ଶ ଦେଇଥିଲେ । ଲୋକମାନଙ୍କ ସଶକ୍ତିକରଣ ସକାଶେ ସେ ଓ ତାଙ୍କ ସରକାର ସଦାସର୍ବଦା ପ୍ରତିଶ୍ରୁତିବଦ୍ଧ ବୋଲି ସେ କହିଥିଲେ । ରାଜ୍ୟର କଲ୍ୟାଣ ସକାଶେ ତାଙ୍କ ସରକାର ସ୍ଥାନୀୟ ସରକାରୀ ପ୍ରତିନିଧିମାନଙ୍କ ସହ କାନ୍ଧକୁ କାନ୍ଧ ମିଳାଇ ସଦାବେଳେ କାର୍ଯ୍ୟ କରିବେ ବୋଲି ଆଶ୍ୱାସନା ଦେଇ ପ୍ରଧାନମନ୍ତ୍ରୀ କହିଲେ ଯେ ଏହା ଦ୍ୱାରା ସମସ୍ତଙ୍କର ଆଶା ଆକାଂକ୍ଷା ପୂରଣ ହୋଇପାରିବ । ଲୋକମାନଙ୍କ ସ୍ୱାର୍ଥ ପ୍ରତି ସର୍ବାଧିକ ଗୁରୁତ୍ୱ ପ୍ରଦାନ ସକାଶେ ସେ ଏହି ସ୍ଥାନୀୟ ପ୍ରତିନିଧିମାନଙ୍କୁ ପରାମର୍ଶ ଦେଇଥିଲେ । ପ୍ରଧାନମନ୍ତ୍ରୀ କହିଲେ ଯେ ଲୋକମାନେ ସେହି ଆଶା ନେଇ ଓ ସେମାନଙ୍କ ଉପରେ ଆସ୍ଥା ପ୍ରକଟ କରି ସେମାନଙ୍କୁ ନିର୍ବାଚିତ କରିଛନ୍ତି । ସ୍ଥାନୀୟ ଜନ ପ୍ରତିନିଧିମାନଙ୍କୁ ଅଭିନନ୍ଦନ ଜଣାଇ ପ୍ରଧାନମନ୍ତ୍ରୀ କହିଲେ ଯେ ସେମାନେ ନାନା ପ୍ରକାର ପ୍ରତିକୂଳ ପରିସ୍ଥିତିର ମୁକାବିଲା କରି ସାହସର ସହ ଏହି ନିର୍ବାଚନର ସାମ୍ନା କରିଛନ୍ତି । ନିର୍ବାଚନ ହେଉଛି ଗଣତାନ୍ତ୍ରିକ ପ୍ରକ୍ରିୟା । ତେଣୁ ସେମାନେ ଡ଼ର ଓ ଧମକକୁ ଖାତିର ନକରି ଏହି ନିର୍ବାଚନରେ ଅଂଶ ଗ୍ରହଣ କରି ସାହସିକତାର ପରିଚୟ ଦେଇଛନ୍ତି । ପଞ୍ଚାୟତ ରାଜ ମଡ଼େଲକୁ ସଫଳ ତଥା ଲୋକମାନଙ୍କ ମୌଳିକ ଆବଶ୍ୟକତା ଓ ଅଭାବକୁ ପୂରଣ କରିବା ଦିଗରେ ପ୍ରୟାସ କରିବା ଦିଗରେ ଭାରତ ସରକାର ସଂପୂର୍ଣ୍ଣ ସହଯୋଗ ଯୋଗାଇ ଦେବ । ତୃଣମୂଳ ସ୍ତରର ଅନୁଷ୍ଠାନ ସଶକ୍ତ ହେବା ବେଶ ଜରୁରି ଏହା ଜାମ୍ମୁ କାଶ୍ମୀରକୁ ହିଂସାର ପଥରୁ ଓହରାଇ ନେଇ ଏକ ନିରାପଦ ତଥା ବିକାଶର ମାର୍ଗରେ ପରିଚାଳିତ କରିବା ସକାଶେ ପଞ୍ଚାୟତ ନିର୍ବାଚନ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ବୋଲି ପ୍ରଧାନମନ୍ତ୍ରୀ ମତ ପୋଷଣ କରିଥିଲେ । ସଦ୍ୟ ଅନୁଷ୍ଠିତ ପଞ୍ଚାୟତ ନିର୍ବାଚନରେ ମହିଳାମାନଙ୍କ ଅଂଶଗ୍ରହଣକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ । ଦୀର୍ଘ 13 ବର୍ଷ ପରେ ନିକଟରେ 1100 ସହରାଞ୍ଚଳ ଲୋକାଲ ବଡ଼ି ପାଇଁ ଜାମ୍ମୁ କାଶ୍ମୀରରେ ନିର୍ବାଚନ ଅନୁଷ୍ଠିତ ହୋଇଥିଲା । ଏଥିସହ ରାଜ୍ୟ 35,000 ପଞ୍ଚାୟତ ପାଇଁ ସାତ ବର୍ଷ ପରେ ନଭେମ୍ବର – ଡ଼ିସେମ୍ବର, 2018ରେ ଏହି ନିର୍ବାଚନ ସଂପନ୍ନ ହୋଇଛି । ରାଜ୍ୟର ପଞ୍ଚାୟତ ନିର୍ବାଚନରେ 74 ପ୍ରତିଶତ ମତଦାତା (ମୋଟ 58 ଲକ୍ଷ ଭୋଟର) ସେମାନଙ୍କର ମତାଧିକାର ସାବ୍ୟସ୍ତ କରିଥିଲେ । ଏହି ପ୍ରକ୍ରିୟାକୁ ଆଗକୁ ଆଗେଇ ନେବା ସକାଶେ ଖୁବ୍‌ ଶୀଘ୍ର 40,000 ତୃଣମୂଳ ସ୍ତରୀୟ ପ୍ରତିନିଧିମାନଙ୍କ ପାଇଁ ତାଲିମ କାର୍ଯ୍ୟକ୍ରମ ଅନୁଷ୍ଠିତ ହେବ । ରାଜ୍ୟର ସରପଞ୍ଚମାନଙ୍କୁ ମାସିକ 2500 ଟଙ୍କା ଏବଂ ପ୍ରତ୍ୟେକ ପଞ୍ଚଙ୍କୁ ମାସିକ 1000 ଟଙ୍କାର ରାଶି ପ୍ରଦାନ କରାଯିବ ।
ଭ୍ଲାଡିଭଷ୍ଟକ ଠାରେ ଷଷ୍ଠ ପୂର୍ବାଞ୍ଚଳ ଆର୍ଥିକ ମଞ୍ଚରେ ପ୍ରଧାନମନ୍ତ୍ରୀଙ୍କ ଭର୍ଚୁଆଲ ସମ୍ବୋଧନ

ଭ୍ଳାଡିଭୋଷ୍ଟକ ଠାରେ ଅନୁଷ୍ଠିତ ଷଷ୍ଠ ପୂର୍ବାଞ୍ଚଳ ଆର୍ଥିକ ମଞ୍ଚ (ଇଇଏଫ)ର ସମସ୍ତ ସଦସ୍ୟଙ୍କ ଉପସ୍ଥିତିରେ ଅନୁଷ୍ଠିତ ଅଧିବେଶନକୁ ଭିଡିଓ କନ୍‌ଫରେନ୍ସିଂ ଜରିଆରେ ଉଦ୍‌ବୋଧନ ଦେଇଛନ୍ତି । ଏଠାରେ ସୂଚନାଯୋଗ୍ୟ ଯେ ପ୍ରଧାନମନ୍ତ୍ରୀ ଶ୍ରୀ ମୋଦୀ ପଞ୍ଚମ ଇଇଏଫ-୨୦୧୯ ମସିହାରେ ପ୍ରଥମ ଭାରତୀୟ ପ୍ରଧାନମନ୍ତ୍ରୀ ଭାବେ ମୁଖ୍ୟ ଅତିଥି ଆସନ ଅଳଙ୍କୃତ କରିଥିଲେ । ରାଷ୍ଟ୍ରପତି ପୁଟିନଙ୍କ ଦୂର ପ୍ରାଚ୍ୟ ରୁଷର ବିକାଶ ଦୂରଦୃଷ୍ଟିର ପ୍ରଶଂସା କରି ପ୍ରଧାନମନ୍ତ୍ରୀ ଆକ୍ଟ ଇଷ୍ଟ ପଲିସୀରେ ଭାରତର ପ୍ରତିବଦ୍ଧ ଉପରେ ପୁନଃଗୁରୁତ୍ୱ ଆରୋପ କରି ଭାରତ ଏକ ନିର୍ଭରଯୋଗ୍ୟ ଅଂଶୀଦାର ବୋଲି ଦୃଢୋକ୍ତି ପ୍ରକାଶ କରିଥିଲେ । ରୁଷ ଦୂର ପ୍ରାଚୀର ବିକାଶ ଦିଗରେ ଭାରତ ଓ ରୁଷର ପାରସ୍ପାରିକ ସହଯୋଗ ଉପରେ ସେ ଆଲୋକପାତ କରିଥିଲେ । ପ୍ରଧାନମନ୍ତ୍ରୀ ଦୁଇ ଦେଶ ମଧ୍ୟରେ ଅଧିକ ଆର୍ଥିକ ଓ ବାଣିଜ୍ୟିକ ସହଯୋଗ ଉପରେ ଗୁରୁତ୍ୱ ଆରୋପ କରିବା ସଙ୍ଗେ ସଙ୍ଗେ ସହଯୋଗର ରଣନୀତି ଉପରେ ସୂଚନା ଦେଇଥିଲେ । ବୈଶ୍ୱିକ ମହାମାରୀ କାଳରେ ସ୍ୱାସ୍ଥ୍ୟ ଓ ଔଷଧପତ୍ର କ୍ଷେତ୍ରରେ ବୃଦ୍ଧି ପାଇଥିବା ସହଯୋଗ ଉପରେ ସେ ଆଲୋକପାତ କରିଥିଲେ । ଏହାଛଡା ସେ ହୀରା, ରନ୍ଧନ କୋଇଲା, ଇସ୍ପାତ, କାଠ ଭଳି କେତେକ କ୍ଷେତ୍ରରେ ଆର୍ଥିକ ସହଯୋଗ ଉପରେ ମଧ୍ୟ କହିଥିଲେ । ଇଇଏଫ-୨୦୧୯ରେ ଭାରତୀୟ ରାଜ୍ୟଗୁଡିକର ମୁଖ୍ୟମନ୍ତ୍ରୀମାନଙ୍କ ଅଂଶଗ୍ରହଣର ସ୍ମରଣ କରି ଦୂରପ୍ରାଚ୍ୟ ରୁଷର ୧୧ଟି ଅଞ୍ଚଳର ଗଭର୍ଣ୍ଣରମାନଙ୍କୁ ଭାରତ ଆସିବାକୁ ନିମନ୍ତ୍ରଣ କରିଥିଲେ । କୋଭିଡ ମହାମାରୀ ସତ୍ତ୍ୱେ କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପମନ୍ତ୍ରୀ ଶ୍ରୀ ହରଦୀପ ସିଂ ପୁରୀଙ୍କ ନେତୃତ୍ୱରେ କେତେକ ଅଗ୍ରଣୀ ତେଲ ଓ ଗ୍ୟାସ କମ୍ପାନୀଙ୍କ ପ୍ରତିନିଧିଦଳ ଇଇଏଫ ଅଧୀନରେ ଭାରତ-ରୁଷ ବ୍ୟାବସାୟିକ କଥାବାର୍ତ୍ତାରେ ସାମିଲ ହୋଇଛନ୍ତି । ଏହି ପରିପ୍ରେକ୍ଷୀରେ ଗୁଜରାଟ ମୁଖ୍ୟମନ୍ତ୍ରୀ ଶ୍ରୀ ବିଜୟ ରୂପାଣୀ ଓ ରୁଷର ସାଖା-ୟାକୁଟିଆ ପ୍ରଦେଶ ଗଭର୍ଣ୍ଣରଙ୍କ ମଧ୍ୟରେ ଗତ ଦୁଇତାରିଖ ଦିନ ଏକ ଅନଲାଇନ ବୈଠକ ମଧ୍ୟ ଅନୁଷ୍ଠିତ ହୋଇଯାଇଛି । ୫୦ରୁ ଅଧିକ ପ୍ରତିଷ୍ଠିତ ଭାରତୀୟ କମ୍ପାନୀଙ୍କ ପ୍ରତିନିଧି ମଧ୍ୟ ଏହି ଅନଲାଇନ କଥାବର୍ତ୍ତାରେ ଅଂଶଗ୍ରହଣ କରିବାର କାର୍ଯ୍ୟକ୍ରମ ରହିଛି ।
କାତାର ଅମିରଙ୍କ ସହ ପ୍ରଧାନମନ୍ତ୍ରୀଙ୍କ ଟେଲିଫୋନ ବାର୍ତ୍ତାଳାପ

କାତାରର ଅମିର ଶେଖ ତମିମ ବିନ ଅହମ୍ମଦ ବିନ ଖଲିଫା ଅଲ ଥାନି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ସହ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି । କାତାର ସହ ସଂପର୍କ ସୁଦୃଢ଼ କରିବାକୁ ଭାରତ ଗୁରୁତ୍ୱ ଦେଉଛି ବୋଲି ପ୍ରଧାନମନ୍ତ୍ରୀ କହିବା ସହ କାତାର ଆମ ଘନିଷ୍ଠ ବନ୍ଧୁ ଓ ବିସ୍ତାରିତ ପଡ଼ୋଶୀ ବୋଲି କହିଥିଲେ । ମାନନୀୟ କାତାର ଅମିରଙ୍କୁ ତାଙ୍କ ନେତୃତ୍ୱ ପାଇଁ ତଥା ନିକଟ ଅତୀତରେ ଦ୍ରୁତ ଗତିରେ ଦ୍ୱିପାକ୍ଷିକ ସଂପର୍କ ସୁଦୃଢ଼ କରିଥିବାରୁ ସେ ଧନ୍ୟବାଦ ଜଣାଇଥିଲେ । ଉଭୟ ନେତା ଅଞ୍ଚଳିକ ପରିସ୍ଥିତି ସଂପର୍କରେ ମଧ୍ୟ ଆଲୋଚନା କରିଥିଲେ । ଶାନ୍ତି ଓ ସୁରକ୍ଷା ପ୍ରତି ଆତଙ୍କବାଦ ବିପଦ ସୃଷ୍ଟି କରୁଛି ଓ ଏହା ଉଭୟ ଆଞ୍ଚଳିକ ତଥା ବିଶ୍ୱ ପ୍ରତି ବିପଜ୍ଜନକ ବୋଲି ପ୍ରଧାନମନ୍ତ୍ରୀ କହିଥିଲେ । ସମସ୍ତ ପ୍ରକାର ଆତଙ୍କବାଦ ଓ ଏହା ପ୍ରତି ସମର୍ଥନ ବନ୍ଦ କରିବା ପାଇଁ ପ୍ରତ୍ୟକ୍ଷ ଓ ତତକ୍ଷଣାତ କାର୍ଯ୍ୟାନୁଷ୍ଠାନ ଜରୁରୀ ବୋଲି ସେ କହିଥିଲେ । ଅର୍ଗାନାଇଜେସନ ଅଫ ଇସଲାମିକ କର୍ପୋରେସନ (ଓଆଇସି)ର ଆବୁଧାବିରେ ଆୟୋଜିତ 46ତମ କାଉନସିଲ ଅଫ ଦ ଫରେନ ମିନିଷ୍ଟର୍ସରେ ଭାରତର ବୈଦେଶିକ ବ୍ୟାପାର ମନ୍ତ୍ରୀ ସମ୍ମାନିତ ଅତିଥି ଭାବେ ଯୋଗ ଦେବାର ଐତିହାସିକ ମହତ୍ୱ ରହିଛି ବୋଲି ଉଭୟ ନେତା ଏକମତ ହୋଇଥିଲେ ।
ପ୍ରଫେସର ୟୁ॰ଆର॰ରାଓଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ବୈଜ୍ଞାନିକ ପ୍ରଫେସର ୟୁ.ଆର.ରାଓଙ୍କ ବିୟୋଗରେ ଶୋକ ବ୍ୟକ୍ତ କରିଛନ୍ତି । “ବିଶିଷ୍ଟ ବୈଜ୍ଞାନିକ ପ୍ରଫେସର ୟୁ.ଆର.ରାଓଙ୍କ ବିୟୋଗରେ ମର୍ମାହତ । ଭାରତୀୟ ମହାକାଶ କାର୍ଯ୍ୟକ୍ରମକୁ ତାଙ୍କ ଅବଦାନ ସର୍ବଦା ଅବିସ୍ମରଣୀୟ ରହିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଭାରତୀୟ ପାରାଲିମ୍ପିକ୍ ଦଳକୁ ସାକ୍ଷାତ କଲେ ପ୍ରଧାନମନ୍ତ୍ର

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ତାଙ୍କ ବାସଭବନରେ ଟୋକିଓ ୨୦୨୦ ପାରାଲିମ୍ପିକ୍ କ୍ରୀଡାର ଭାରତୀୟ ଦଳ ପାଇଁ ଅଭ୍ୟର୍ଥନା ସମାରୋହର ଆୟୋଜନ କରିଛନ୍ତି । ଏହି ଦଳରେ ପାରା–ଆଥଲେଟ୍ସ ଏବଂ ସେମାନଙ୍କ କୋଚ୍ ମଧ୍ୟ ସାମିଲ ହୋଇଥିଲେ । ପ୍ରଧାନମନ୍ତ୍ରୀ ସମଗ୍ର ଦଳ ସହିତ ଏକ ଖୋଲା ଏବଂ ଅନୌପଚାରିକ କଥାବାର୍ତ୍ତା କରିଥିଲେ । ପାରାଲିମ୍ପିକ୍ସରେ ଐତିହାସିକ ପ୍ରଦର୍ଶନ ସହିତ ରେକର୍ଡ ଭାଙ୍ଗିବା ପାଇଁ ସେ ସେମାନଙ୍କୁ ଅଭିନନ୍ଦନ ଜଣାଇଛନ୍ତି । ସେ କହିଛନ୍ତି ଯେ ସେମାନଙ୍କର ଏହି ସଫଳତା ଦେଶର ସମଗ୍ର କ୍ରୀଡ଼ା ଜଗତର ମନୋବଳକୁ ଯଥେଷ୍ଟ ବୃଦ୍ଧି କରିବ ଏବଂ କ୍ରୀଡ଼ା ପ୍ରତିଯୋଗୀମାନେ ଆଗକୁ ଆସିବାକୁ ଉତ୍ସାହିତ ହେବେ । ସେ ଆହୁରି ମଧ୍ୟ କହିଛନ୍ତି ଯେ ସେମାନଙ୍କର ପ୍ରଦର୍ଶନ ଦ୍ୱାରା କ୍ରୀଡା ପ୍ରତି ଆଗ୍ରହ ଅନେକ ଗୁଣ ବୃଦ୍ଧି ପାଇଛି । ପ୍ରଧାନମନ୍ତ୍ରୀ ବିଶେଷ ଭାବରେ ଦଳର ଅଦମ୍ୟ ଆବେଗ ଏବଂ ଇଚ୍ଛାଶକ୍ତିର ପ୍ରଶଂସା କରି କହିଛନ୍ତି ଯେ ପାରା–ଆଥଲେଟ୍ସମାନେ ସେମାନଙ୍କ ଜୀବନରେ ପ୍ରତିକୂଳ ପରିସ୍ଥିତିକୁ ପ୍ରତିହତ କରି ଏପରି ଉଲ୍ଲେଖନୀୟ ପ୍ରଦର୍ଶନ ଦେଇଛନ୍ତି । ଯେଉଁମାନେ ପଦକ ହାସଲ କରିପାରି ନାହାନ୍ତି ସେମାନଙ୍କ ମନୋବଳ ବଢାଇ ପ୍ରଧାନମନ୍ତ୍ରୀ କହିଛନ୍ତି ଯେ ଜଣେ ପ୍ରକୃତ କ୍ରୀଡ଼ାବିତ୍‍ ପରାଜୟ କିମ୍ବା ବିଜୟ ଦ୍ୱାରା ହତାଶ ହୁଅନ୍ତି ନାହିଁ ଏବଂ ଆଗକୁ ବଢନ୍ତି । ସେ କହିଛନ୍ତି ଯେ ସେମାନେ ଦେଶର ରାଷ୍ଟ୍ରଦୂତ ଏବଂ ସେମାନଙ୍କର ଉଲ୍ଲେଖନୀୟ ପ୍ରଦର୍ଶନ ଦ୍ୱାରା ସେମାନେ ବିଶ୍ୱ ସ୍ତରରେ ଦେଶର ସମ୍ମାନ ବୃଦ୍ଧି କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି ଯେ ସେମାନଙ୍କର "ତପସ୍ୟା, ପୁରୁଷାର୍ଥ ଏବଂ ପରାକ୍ରାମ” ମାଧ୍ୟମରେ ପାରା–ଆଥଲେଟ୍ସମାନଙ୍କ ପ୍ରତି ଲୋକଙ୍କ ଦୃଷ୍ଟିଭଙ୍ଗ ବଦଳିଛି । ସେ କହିଛନ୍ତି ଯେ ଆଜାଦି କା ଅମୃତ ମହୋତ୍ସବ ଉତ୍ସବ ଅବସରରେ ସେମାନେ କ୍ରୀଡା ଜଗତ ବାହାରେ କିଛି କ୍ଷେତ୍ର ଚିହ୍ନଟ କରିବା ଉଚିତ ଏବଂ ସେମାନେ କିପରି ଲୋକଙ୍କୁ ଉତ୍ସାହିତ କରିପାରିବେ ଏବଂ ପରିବର୍ତ୍ତନ ଆଣିବାରେ ସାହାଯ୍ୟ କରିବେ ତାହା ଅନୁସନ୍ଧାନ ହେବା ଉଚିତ୍‍ । ସେମାନଙ୍କୁ ନିମନ୍ତ୍ରଣ ଦେଇଥିବାରୁ ପାରା ଆଥଲେଟ୍ସମାନେ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇବା ସହ ତାଙ୍କ ସହ ଗୋଟିଏ ଟେବୁଲରେ ବସିବା ଏକ ବଡ଼ ସଫଳତା ବୋଲି କହିଥିଲେ । ସେମାନଙ୍କର ପ୍ରୟାସରେ ନିରନ୍ତର ମାର୍ଗଦର୍ଶନ, ପ୍ରେରଣା ଏବଂ ସମର୍ଥନ ପାଇଁ ସେମାନେ ତାଙ୍କୁ ବିଶେଷ ଭାବରେ ଧନ୍ୟବାଦ ଜଣାଇଥିଲେ ଏବଂ କହିଥିଲେ ଯେ ଅନ୍ୟ ଦେଶର କ୍ରୀଡାବିତ୍‍ମାନେ ଆଶ୍ଚର୍ଯ୍ୟ ଚକିତ ହୋଇଥିଲେ ଯେତେବେଳେ ସେମାନେ ଜାଣିଲେ ଯେ ଭାରତୀୟ କ୍ରୀଡାବିତ୍‍ମାନେ ପ୍ରଧାନମନ୍ତ୍ରୀଙ୍କ ତରଫରୁ ଅଭିନନ୍ଦନ ଫୋନ୍ କଲ ପାଇଛନ୍ତି । ସେମାନଙ୍କ ପ୍ରଶିକ୍ଷଣ ପାଇଁ ସର୍ବୋତ୍ତମ ସମ୍ଭାବ୍ୟ ବ୍ୟବସ୍ଥା ପ୍ରସ୍ତୁତ କରିବାରେ ସରକାର କିପରି କୌଣସି ସୁଯୋଗ ଛାଡି ନାହାଁନ୍ତି ବୋଲି ସେମାନେ ଦର୍ଶାଇଛନ୍ତି । ଅନେକ ଖେଳାଳି ସେମାନଙ୍କର ସ୍ୱାକ୍ଷରିତ ଖେଳ ଉପକରଣ, ଯାହା ସହିତ ସେମାନେ ପଦକ ଜିତିଥିଲେ ତାହାକୁ ପ୍ରଧାନମନ୍ତ୍ରୀଙ୍କୁ ଉପହାର ଦେଇଥିଲେ । ସମସ୍ତ ପଦକ ବିଜେତାଙ୍କ ଦ୍ୱାରା ଦସ୍ତଖତ ହୋଇଥିବା ଏକ ଉତ୍ତରୀୟ ମଧ୍ୟ ପ୍ରଧାନମନ୍ତ୍ରୀଙ୍କୁ ଉପହାର ଦିଆଯାଇଥିଲା । ସେ କହିଛନ୍ତି ଯେ କ୍ରୀଡା ଉପକରଣ ନିଲାମ ହେବ ଏବଂ ଆଥଲେଟ୍ସମାନେ ତାଙ୍କୁ ସ୍ୱାଗତ କରିବେ । ଏହି ଅବସରରେ କେନ୍ଦ୍ର କ୍ରୀଡ଼ା ମନ୍ତ୍ରୀ ଏବଂ କେନ୍ଦ୍ର ଆଇନ ମନ୍ତ୍ରୀ ମଧ୍ୟ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ ଆସନ୍ତାକାଲି ଜାମ୍ମୁ ଓ କାଶ୍ମୀର ଗସ୍ତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି (ମେ’ 19, 2018) ଦିନିକିଆ ଜାମ୍ମୁ-କାଶ୍ମୀର ଗସ୍ତରେ ଯିବେ । ଲେହରେ ପ୍ରଧାନମନ୍ତ୍ରୀ ଉନବିଂଶ କୁଶୋକ ବକୁଲା ରିନପୋଚେଙ୍କ ଜନ୍ମ ଶତବାର୍ଷିକୀ ସମାରୋହର ଉଦ୍ଯାପନୀ ଉତ୍ସବରେ ଯୋଗଦେବେ । ଏହି ସମାରୋହ ଅବସରରେ ପ୍ରଧାନମନ୍ତ୍ରୀ ଫଳକ ଉନ୍ମୋଚନ ପୂର୍ବକ ନବନିର୍ମିତ ଜୋଜିଲା ସୁଡଙ୍ଗକୁ କାର୍ଯ୍ୟକ୍ଷମ କରିବେ । 14 କିଲୋମିଟର ଲମ୍ବ ବିଶିଷ୍ଟ ଜୋଜିଲା ସୁଡଙ୍ଗ ଭାରତର ସବୁଠାରୁ ଦୀର୍ଘ ଏବଂ ଏସିଆର ଦୀର୍ଘତମ ସୁଡଙ୍ଗ, ଯେଉଁଥିରେକି ଉଭୟ ପଟୁ ଯାତାୟାତର ସୁବିଧା ରହିଛି । ଏହି ବର୍ଷ ପ୍ରାରମ୍ଭରେ NH-1A ଅନ୍ତର୍ଗତ ଶ୍ରୀନଗର-ଲେହ ସେକ୍ସନର ବଲତାଲ-ମିନାମାର୍ଗ ମଧ୍ୟରେ ଏହି ସୁଡଙ୍ଗର ନିର୍ମାଣ, କାର୍ଯ୍ୟକ୍ଷମ ଓ ରକ୍ଷଣାବେକ୍ଷଣ ପାଇଁ ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି 6800 କୋଟି ଟଙ୍କାର ପ୍ରକଳ୍ପକୁ ଅନୁମୋଦନ କରିଥିଲେ । ଏହି ସୁଡଙ୍ଗ ନିର୍ମାଣ ଦ୍ଵାରା ଶ୍ରୀନଗର, କାର୍ଗିଲ ଏବଂ ଲେହ ମଧ୍ୟରେ ସବୁଦିନିଆ ଯାତାୟାତ ସୁଗମ ହେବ । ବର୍ତ୍ତମାନ ଜୋଜିଲା ଗିରିପଥ ଅତିକ୍ରମ କରିବା ପାଇଁ ସାଢେ ତିନି ଘଣ୍ଟା ସମୟ ଲାଗୁଥିବା ବେଳେ ନୂତନ ସୁଡଙ୍ଗ ଖୋଲିଲେ ଏହି ସମୟ ମାତ୍ର 15 ମିନିଟକୁ ହ୍ରାସ ପାଇବ । ନୂତନ ସୁଡଙ୍ଗ କାର୍ଯ୍ୟକ୍ଷମ ହେବା ଫଳରେ ଏହି କ୍ଷେତ୍ରର ସମସ୍ତ ପ୍ରକାର ଆର୍ଥିକ ଏବଂ ସାମାଜିକ-ସାଂସ୍କୃତିକ ବିକାଶରେ ସହାୟକ ହେବ । ଏହାର ମଧ୍ୟ ସାମରିକ ଗୁରୁତ୍ଵ ରହିଛି । ପ୍ରଧାନମନ୍ତ୍ରୀ ତାଙ୍କ ଗସ୍ତ କାଳରେ ଶ୍ରୀନଗର ଶେର-ଇ-କାଶ୍ମୀର ଆନ୍ତର୍ଜାତିକ ସମ୍ମିଳନୀ କେନ୍ଦ୍ରଠାରେ 330 ମେଗାୱାଟ କ୍ଷମତାର କିଶାନଗଙ୍ଗା ଜଳବିଦ୍ୟୁତ ପ୍ରକଳ୍ପକୁ ଜାତି ଉଦ୍ଦେଶ୍ୟରେ ଉତ୍ସର୍ଗ କରିବା ସହିତ ଶ୍ରୀନଗର ରିଙ୍ଗ ରୋଡର ଶିଳାନ୍ୟାସ କରିବେ । ଜାମ୍ମୁର ଜେନେରାଲ ଜୋରାବର ସିଂହ ପ୍ରେକ୍ଷାଳୟଠାରେ ପ୍ରଧାନମନ୍ତ୍ରୀ ପକୁଲ ଦୁଲ ଶକ୍ତି ପ୍ରକଳ୍ପ ଏବଂ ଜାମ୍ମୁ ରିଙ୍ଗ ରୋଡର ଆଧାରଶିଳା ରଖିବେ । ପ୍ରଧାନମନ୍ତ୍ରୀ ତାରାକୋଟ ମାର୍ଗ ଏବଂ ଶ୍ରୀ ମାତା ବୈଷ୍ଣୋ ଦେବୀ ମନ୍ଦିର ବୋର୍ଡର ରୋପୱେ କୁ ଉଦ୍ଘାଟନ କରିବେ । ତାରାକୋଟ ମାର୍ଗରେ ଶ୍ରଦ୍ଧାଳୁମାନେ ସୁବିଧାରେ ଦେବୀଙ୍କ ଦର୍ଶନ ପାଇପାରିବେ । ଶ୍ରୀନଗର ଏବଂ ଜାମ୍ମୁ ସହରର ଟ୍ରାଫିକ ଭିଡକୁ କମାଇବା ସହିତ ଯାତାୟାତରେ ସୁରକ୍ଷା ଓ ସୁବିଧା, ତ୍ଵରିତ ଚଳାଚଳ ଏବଂ ଗମନାଗମନକୁ ଅଧିକ ପରିବେଶ ଅନୁକୂଳ କରିବା ହେଉଛି ରିଙ୍ଗ ରୋଡ ନିର୍ମାଣର ଲକ୍ଷ୍ୟ । ଗସ୍ତର ଅନ୍ତିମ ଚରଣରେ ପ୍ରଧାନମନ୍ତ୍ରୀ ଜାମ୍ମୁର ଶେର-ଇ-କାଶ୍ମୀର କୃଷି ବିଜ୍ଞାନ ଏବଂ ପ୍ରଯୁକ୍ତି ବିଶ୍ଵବିଦ୍ୟାଳୟର ସମାବର୍ତ୍ତନ ଉତ୍ସବରେ ଯୋଗଦେବେ ।
ପ୍ରଧାନମନ୍ତ୍ରୀଙ୍କ ଆକାଶବାଣୀରେ ଡିସେମ୍ବର 25, 2016ରେ ପ୍ରସାରିତ ‘ମନ୍ କି ବାତ୍’ କାର୍ଯ୍ୟକ୍ରମ

ମୋର ପ୍ରିୟ ଦେଶବାସୀଗଣ, ନମସ୍କାର । ଆପଣ ସମସ୍ତଙ୍କୁ ବଡଦିନର ଅନେକ ଅନେକ ଶୁଭେଚ୍ଛା । ଆଜିର ଦିନ ସେବା, ତ୍ୟାଗ ଏବଂ କରୁଣାକୁ ନିଜ ଜୀବନରେ ଗୁରୁତ୍ୱ ଦେବାର ଅବସର । ଯୀଶୁଖ୍ରୀଷ୍ଟ କହିଥିଲେ –ଗରିବମାନଙ୍କୁ ଆମର ଦୟା ନୁହେଁ, ଆମର ଗ୍ରହଣୀୟତା ଆବଶ୍ୟକ । ସନ୍ଥ ଲ୍ୟୁକ ତାଙ୍କ ଧର୍ମବାଣୀରେ ଲେଖିଛନ୍ତି ଯେ – ଯୀଶୁଖ୍ରୀଷ୍ଟ କେବଳ ଦରିଦ୍ରମାନଙ୍କ ସେବା କରିନାହାନ୍ତି ବରଂ ଗରିବମାନଙ୍କ ଦ୍ୱାରା କରାଯାଇଥିବା ସେବାକୁ ମଧ୍ୟ ପ୍ରଶଂସା କରିଛନ୍ତି । ଏହାହିଁ ତ ପ୍ରକୃତ ସଶକ୍ତିକରଣ । ଏହାସହିତ ଜଡ଼ିତ ଗୋଟିଏ କାହାଣୀ ମଧ୍ୟ ଖୁବ୍ ଜଣାଶୁଣା । ସେ କାହାଣୀରେ କୁହାଯାଇଛି ଯେ, ଯୀଶୁ ଗୋଟିଏ ମନ୍ଦିରର ଭଣ୍ଡାର ଘର ପାଖରେ ଠିଆ ହୋଇଥିଲେ । ଅନେକ ଧନୀ ଲୋକ ଆସିଲେ । ବହୁତ କିଛି ଦାନ କଲେ । ଥରେ ଜଣେ ଗରିବ ବିଧବା ମହିଳା ଆସିଲେ ଏବଂ ସେ ଦୁଇଟି ତମ୍ବା ପଇସା ଦାନ କଲେ । ଏକ ପ୍ରକାର ଦେଖିଲେ ଦୁଇଟି ତାମ୍ର ମୁଦ୍ରାର ସେମିତି କିଛି ମୂଲ୍ୟ ନାହିଁ । ତେଣୁ ସେଠାରେ ଠିଆ ହୋଇଥିବା ଭକ୍ତମାନଙ୍କ ମନରେ କୌତୂହଳ ଜାତ ହେବା ସ୍ୱାଭାବିକ । ସେତେବେଳେ ଯୀଶୁ କହିଲେ ଯେ, ସେହି ବିଧବା ମହିଳା ଜଣକ ସବୁଠାରୁ ଅଧିକ ଦାନ କରିଛନ୍ତି । କାରଣ ଅନ୍ୟମାନେ ଅନେକ କିଛି ଦାନ କରିଛନ୍ତି; କିନ୍ତୁ ଏହି ମହିଳାଜଣକ ତ ନିଜର ସବୁକିଛି ଦାନ କରିଦେଲେ । ଆଜି ଡିସେମ୍ବର 25 ତାରିଖ, ମହାମନା ମଦନମୋହନ ମାଲବ୍ୟଜୀଙ୍କର ମଧ୍ୟ ଜୟନ୍ତୀ । ଭାରତୀୟ ଜନମାନସରେ ସଂକଳ୍ପ ଏବଂ ଆତ୍ମବିଶ୍ୱାସ ଜାଗ୍ରତ କରିଥିବା ମାଲବ୍ୟଜୀ ଆଧୁନିକ ଶିକ୍ଷାକୁ ଏକ ନୂତନ ଦିଗ ପ୍ରଦାନ କରିଥିଲେ । ଜୟନ୍ତୀ ଉପଲକ୍ଷେ ତାଙ୍କୁ ଭାବପୂର୍ଣ୍ଣ ଶ୍ରଦ୍ଧାଞ୍ଜଳି । ଏଇ ମାତ୍ର ଦୁଇଦିନ ପୂର୍ବରୁ ମାଲବ୍ୟଜୀଙ୍କ ତପୋଭୂମି ବାରାଣସୀରେ ମୋତେ ଅନେକ ବିକାଶମୂଳକ କାର୍ଯ୍ୟର ଶୁଭାରମ୍ଭ କରିବାର ସୁଯୋଗ ମିଳିଲା । ମୁଁ ବାରାଣସୀର BH ବର୍ଷ ପାଇଁ ମୋ ତରଫରୁ ସମସ୍ତ ଦେଶବାସୀଙ୍କୁ ଅନେକ ଅନେକ ଶୁଭେଚ୍ଛା । ବହୁତ ବହୁତ ଧନ୍ୟବାଦ ।
ମିଳିତ ଫିଲ୍ମ ନିର୍ମାଣ କ୍ଷେତ୍ରରେ ଭାରତ, ଇସ୍ରାଏଲ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ଇସ୍ରାଏଲ ମଧ୍ୟରେ ମିଳିତ ଭାବେ ଫିଲ୍ମ ନିର୍ମାଣ ନିମନ୍ତେ ସ୍ୱାକ୍ଷରିତ ବୁଝାମଣାକୁ ପିଛିଲା ଭାବେ ଅନୁମୋଦନ ମିଳିଛି । ଇସ୍ରାଏଲ ପ୍ରଧାନମନ୍ତ୍ରୀ ବେଞ୍ଜାମିନ୍ ନେତାନ୍ୟାହୁଙ୍କ ଭାରତ ଗସ୍ତ ସମୟରେ 2018 ଜାନୁୟାରୀ 15ତାରିଖରେ ନୂଆଦିଲ୍ଲୀସ୍ଥିତ ହାଇଦ୍ରାବାଦ ହାଉସରେ ଉଭୟ ରାଷ୍ଟ୍ରର ପ୍ରଧାନମନ୍ତ୍ରୀଙ୍କ ଉପସ୍ଥିତିରେ ଏହି ବୁଝାମଣା ପତ୍ର ସ୍ୱାକ୍ଷରିତ ହୋଇଥିଲା । ଏକ ଆନ୍ତର୍ଜାତିକ ପକ୍ଷ ସହ ଭାରତୀୟ ଫିଲ୍ମର ମିଳିତ ନିର୍ମାଣ(ସହ ପ୍ରାୟୋଜକ)ର ଅର୍ଥ ହେଉଛି ଭାରତୀୟ ନିର୍ମାତା ଆନ୍ତର୍ଜାତିକ ପାଣ୍ଠିର ଉପଯୋଗ କରିପାରିବେ ଓ ଆନ୍ତର୍ଜାତିକସ୍ତରର ଲେଖା ବା ସ୍କ୍ରିପ୍ଟ, ପ୍ରତିଭା ଓ ବିତରଣ ଦିଗରେ ମଧ୍ୟ ସହଯୋଗ କରିପାରିବେ । ଏହି ଚୁକ୍ତି ଅନ୍ତର୍ଗତ ଏକ ଫିଲ୍ମର ସହ ନିର୍ମାତା ଭାରତ ଓ ଇସ୍ରାଏଲ ଉଭୟ ରାଷ୍ଟ୍ରର ଜାତୀୟ ପ୍ରାୟୋଜକ ଭାବେ ଯୋଗ୍ୟ ବିବେଚିତ ହେବେ । ଏଥିରେ ଉଭୟ ରାଷ୍ଟ୍ରର ରଚନାତ୍ମକ, କଳାତ୍ମକ ଜ୍ଞାନକୌଶଳ, ବିତ୍ତୀୟ ଓ ମାର୍କେଟିଂ ସମ୍ବଳକୁ ଏକଜୁଟ କରିବାରେ ସକ୍ଷମ ହେବ । ସହ ପ୍ରାୟୋଜିତ ଫିଲ୍ମ ଉଭୟ ଦେଶର ଫିଲ୍ମ ସମାରୋହରେ ଘରୋଇ ପ୍ରଡକ୍ସନ୍ ଭାବେ ନିଜର ଭାଗିଦାରୀ ନିମନ୍ତେ ଏବଂ ଅନ୍ୟ କୌଣସି ପ୍ରୋତ୍ସାହନରେ ମଧ୍ୟ ଭାଗ ନେବ ଯାହାକି କୌଣସି ରାଷ୍ଟ୍ରରେ ପ୍ରଡକ୍ସନ ଓ ପ୍ରଡକ୍ସନ୍ ପରବର୍ତ୍ତୀ କାର୍ଯ୍ୟ ପାଇଁ ଉପଲବ୍ଧ ହେବ । ଫିଲ୍ମ ସହ ପ୍ରାୟୋଜକ ବୁଝାମଣାକୁ ସ୍ୱାକ୍ଷର କରାଯିବା ଦ୍ୱାରା କଳା ଓ ସଂସ୍କୃତିର ପାରସ୍ପରିକ ଆଦାନପ୍ରଦାନ ହେବ । ଉଭୟ ଦେଶର ଲୋକ ଓ ଫିଲ୍ମ ନିର୍ମାଣର ବିଭିନ୍ନ ଦିଗ ମଧ୍ୟରେ ସଦ୍ଭାବନା ଓ ଉତ୍ତମ ବୁଝାମଣା ସୃଷ୍ଟି ହେବ । ଏହି ବୁଝାମଣା କଳାତ୍ମକ, ବୈଷୟିକ ଓ ଅଣବୈଷୟିକ କର୍ମୀଙ୍କ ମଧ୍ୟରେ ରୋଜଗାର ସୃଷ୍ଟି କରିବାରେ ମଧ୍ୟ ସହାୟତା ମିଳିବ ।
ଭାରତ- ଅଷ୍ଟ୍ରେଲିଆ ଅର୍ଥନୈତିକ ସହଯୋଗ ଓ ବାଣିଜ୍ୟ ରାଜିନାମା (ଇସିଟିଏ) କାର୍ଯ୍ୟକାରୀ ହୋଇଥିବାରୁ ଖୁସି ବ୍ୟକ୍ତ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଆଜିଠାରୁ ଭାରତ- ଅଷ୍ଟ୍ରେଲିଆ ଅର୍ଥନୈତିକ ସହଯୋଗ ଓ ବାଣିଜ୍ୟ ରାଜିନାମା (ଭାରତଅଷ୍ଟ୍ରେଲିଆ ଇସିଟିଏ) କାର୍ଯ୍ୟକାରୀ ହୋଇଥିବାରୁ ଖୁସି ବ୍ୟକ୍ତ କରିଛନ୍ତି । ଆମ ବ୍ୟାପକ ରଣନୈତିକ ଭାଗିଦାରୀ ପାଇଁ ଏହା ଏକ ଐତିହାସିକ ମୁହୂର୍ତ୍ତ ବୋଲି ଶ୍ରୀ ମୋଦୀ କହିଛନ୍ତି । ଅଷ୍ଟ୍ରେଲିଆ ପ୍ରଧାନମନ୍ତ୍ରୀ ଆନ୍ଥୋନୀ ଆଲବାନିଜଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ମୋଦୀ ଟ୍ୱିଟ କରିଛନ୍ତି; “ଭାରତ ଅଷ୍ଟ୍ରେଲିଆ ଇସିଟିଏ ଆଜି ଠାରୁ କାର୍ଯ୍ୟକାରୀ ହୋଇଥିବାରୁ ବେଶ ଖୁସି । ଆମ ବ୍ୟାପକ ରଣନୈତିକ ଭାଗିଦାରୀ ପାଇଁ ଏହା ଏକ ଐତିହାସିକ ମୁହୂର୍ତ୍ତ । ଉଭୟ ପାର୍ଶ୍ୱର ବାଣିଜ୍ୟ, ଅର୍ଥନୈତିକ ସହଯୋଗ ଓ ବ୍ୟବସାୟକୁ ପ୍ରୋତ୍ସାହନ ଦେବା ପାଇଁ ଏହା ବିପୁଳ ସୁଯୋଗ ସୃଷ୍ଟି କରିବ । ଶୀଘ୍ର ଭାରତରେ ଆପଣଙ୍କୁ ସ୍ୱାଗତ କରିବାକୁ ଆଗ୍ରହୀ ।@AlboMP”
ଇଞ୍ଜିନିୟର୍ସ ଦିବସ ଅବସରରେ ସାର୍ ଏମ୍ ବିଶେଶ୍ୱରାୟାଙ୍କୁ ମନେ ପକାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଞ୍ଜିନିୟର୍ସ ଦିବସରେ ସାର୍ ଏମ୍ ବିଶେଶ୍ୱରାୟଙ୍କ ଅବଦାନକୁ ମନେ ପକାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଇଂଜିନିୟର୍ସ ଦିବସ ଅବସରରେ, ଆମେ ସାର୍ ଏମ୍ ବିଶେଶ୍ୱରାୟାଙ୍କ ଅଭୂତପୂର୍ବ ଅବଦାନକୁ ମନେ ରଖିଛୁ । ନିଜକୁ ସ୍ୱତନ୍ତ୍ର କରିବା ପାଇଁ ସେ ଭବିଷ୍ୟତ ପୀଢିର ଇଞ୍ଜିନିୟରମାନଙ୍କୁ ପ୍ରେରଣା ଯୋଗାଉଥିଲେ । ମୁଁ ପୂର୍ବ ମନ କି ବାତ୍‍ କାର୍ଯ୍ୟକ୍ରମଗୁଡିକରେ କେତେକ ପୁସ୍ତକର ଅଂଶ ଉଦ୍ଧୃତ କରିଥିଲି ଯେଉଁଠାରେ ମୁଁ ଏହି ବିଷୟ ଉପରେ କହିଥିଲି ।”
ହଙ୍ଗେରୀ ପ୍ରଧାନମନ୍ତ୍ରୀ ମହାମହିମ ଭିକ୍ଟର ଅର୍ବାନଙ୍କ ସହିତ ଫୋନରେ କଥା ହେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହଙ୍ଗେରୀ ପ୍ରଧାନମନ୍ତ୍ରୀ ମହାମହିମ ଭିକ୍ଟର ଅର୍ବାନଙ୍କ ସହିତ ଫୋନରେ କଥା ହୋଇଛନ୍ତି । ଦୁଇ ନେତା ୟୁକ୍ରେନରେ ଦେଖା ଦେଇଥିବା ବର୍ତ୍ତମାନର ପରିସ୍ଥିତି ଉପରେ ଆଲୋଚନା କରିଥିଲେ ଏବଂ ତୁରନ୍ତ ଯୁଦ୍ଧବିରତି ସୁନିଶ୍ଚିତ କରିବା ସହିତ କୂଟନୀତି ଓ ଆଲୋଚନା ମାର୍ଗକୁ ଫେରିବାର ଆବଶ୍ୟକତା ରହିଛି ବୋଲି ସହମତି ପ୍ରକାଶ କରିଥିଲେ । ୟୁକ୍ରେନ-ହଙ୍ଗେରୀ ସୀମା ଦେଇ ୬ହଜାରରୁ ଅଧିକ ଭାରତୀୟ ନାଗରିକମାନଙ୍କୁ ଉଦ୍ଧାର କରିବା ଲାଗି ସୁବିଧା ଓ ସହାୟତା ଯୋଗାଇ ଦେଇଥିବାରୁ ମହାମହିମ ଅର୍ବାନ ଏବଂ ହଙ୍ଗେରୀ ସରକାରଙ୍କୁ ପ୍ରଧାନମନ୍ତ୍ରୀ ନିଜର ହାର୍ଦ୍ଦିକ ଧନ୍ୟବାଦ ଜଣାଇଥିଲେ । ପ୍ରଧାନମନ୍ତ୍ରୀ ଅର୍ବାନ ୟୁକ୍ରେନରୁ ଉଦ୍ଧାର ହୋଇଥିବା ଭାରତୀୟ ଡାକ୍ତରୀ ଛାତ୍ରଛାତ୍ରୀମାନଙ୍କୁ ଶୁଭକାମନା ଜଣାଇଥିଲେ ଏବଂ କହିଥିଲେ ଯେ ସେମାନେ ଚାହିଁଲେ ନିଜର ଡାକ୍ତରୀ ପାଠପଢ଼ା ହଙ୍ଗେରୀରେ ଜାରି ରଖିପାରିବେ । ପ୍ରଧାନମନ୍ତ୍ରୀ ଏପରି ଏକ ପ୍ରସ୍ତାବକୁ ସାଦରେ ଗ୍ରହଣ କରିବା ସହିତ ନିଜର କୃତଜ୍ଞତା ବ୍ୟକ୍ତ କରିଥିଲେ । ଦୁଇ ନେତା ଏଥିରେ ସହମତ ହୋଇଥିଲେ ଯେ ଉଭୟ ପକ୍ଷ ଆଗକୁ ମଧ୍ୟ ପରସ୍ପର ସହ ଯୋଗାଯୋଗ ରକ୍ଷା କରିବେ ଏବଂ ଯୁଦ୍ଧ ପରିସମାପ୍ତି ଲାଗି ମିଳିତ ପ୍ରୟାସ ଜାରି ରଖିବେ ।
ଯୁକ୍ତରାଷ୍ଟ୍ର ଆମେରିକାର ଉପରାଷ୍ଟ୍ରପତି ମହାମହିମ କମଳା ହ୍ୟାରିସଙ୍କ ସହିତ ବୈଠକରେ ପ୍ରଧାନମନ୍ତ୍ରୀଙ୍କ ଦ୍ୱାରା ପ୍ରଦାନ କରାଯାଇଥିବା ପ୍ରାରମ୍ଭିକ ଟିପ୍ପଣୀ

ମହାମହୀମ, ସର୍ବପ୍ରଥମେ, ମୋତେ ଏବଂ ମୋ ସହିତ ଆସିଥିବା ପ୍ରତିନିଧି ଦଳକୁ ସହୃଦୟତାର ସହିତ ସ୍ୱାଗତ କରିବା ଲାଗି ମୁଁ ଆପଣଙ୍କ ପ୍ରତି ହାର୍ଦ୍ଦିକ କୃତଜ୍ଞତା ବ୍ୟକ୍ତ କରୁଛି। କିଛି ମାସ ପୂର୍ବରୁ ଆପଣଙ୍କ ସହିତ ଟେଲିଫୋନରେ ବିସ୍ତୃତ ଭାବେ ଆଲୋଚନା କରିବା ସୁଯୋଗ ମୋତେ ମିଳିଥିଲା। ଅତ୍ୟନ୍ତ ଆତ୍ମୀୟତାପୂର୍ଣ୍ଣ ଏବଂ ଅତି ସ୍ୱାଭାବିକ ଭାବେ ଆପଣଙ୍କ ସହିତ କଥାବାର୍ତ୍ତା କରିବାର ଯେଉଁ ସୁଯୋଗ ମୋତେ ମିଳିଲା ତାହା ମୋର ସବୁଦିନ ମନେ ରହିବ ଏବଂ ମୁଁ ଏଥିପାଇଁ ଆପଣଙ୍କ ନିକଟରେ କୃତଜ୍ଞ। ଏପରି ଏକ ସମୟ ଥିଲା ଯେତେବେଳେ ଭାରତ କୋଭିଡର ଦ୍ୱିତୀୟ ଲହରୀରେ ପୀଡ଼ିତ ହୋଇ, ସଙ୍କଟରେ ଥିଲା। କିନ୍ତୁ ସେ ସମୟରେ ଯେପରି ଭାବେ ଆତ୍ମୀୟତା ପ୍ରକଟ କରି ଆପଣ ଭାରତ ବିଷୟରେ ଚିନ୍ତା କଲେ, ଯାହା କହିଲେ ଏବଂ ଯେଉଁ ସହାୟତାର ହାତ ବଢ଼ାଇଲେ, ସେଥିପାଇଁ ମୁଁ ପୁଣିଥରେ ଆପଣଙ୍କ ନିକଟରେ କୃତଜ୍ଞତା ପ୍ରକାଶ କରୁଛି। ଜଣେ ସଚ୍ଚୋଟ ମିତ୍ର ଭାବେ ଆପଣ ଅତ୍ୟନ୍ତ ସମ୍ବେଦନଶୀଳ ବାର୍ତ୍ତା ଏବଂ ସହଯୋଗ ଯୋଗାଇ ଦେଇଥିଲେ। ସେ ସମୟରେ ଆମେରିକା ସରକାର, କମ୍ପାନୀ ଏବଂ ଭାରତୀୟ ସମୁଦାୟ ସମସ୍ତେ ମିଶି, ଭାରତର ସହାୟତା କରିବା ଲାଗି ଏକଜୁଟ ହୋଇଯାଇଥିଲେ। ମହାମହୀମ, ରାଷ୍ଟ୍ରପତି ବାଇଡେନ ଏବଂ ଆପଣ ଅତ୍ୟନ୍ତ ଆହ୍ୱାନପୂର୍ଣ୍ଣ ପରିବେଶରେ ଆମେରିକାର ନେତୃତ୍ୱ ସମ୍ଭାଳିଥିଲେ ଏବଂ ଏବେ ଅତି କମ ସମୟ ମଧ୍ୟରେ ଅନେକଗୁଡ଼ିଏ ଉପଲବ୍ଧି ହାସଲ କରିପାରିଛନ୍ତି। କୋଭିଡ ହେଉ, ଜଳବାୟୁ ପରିବର୍ତ୍ତନ ହେଉ କିମ୍ବା କ୍ଵାଡ଼ ସବୁ କ୍ଷେତ୍ରରେ ଆମେରିକା ଅତ୍ୟନ୍ତ ମହତ୍ୱପୂର୍ଣ୍ଣ ପଦକ୍ଷେପ ଗ୍ରହଣ କରିଛି। ବିଶ୍ୱର ସର୍ବବୃହତ ଏବଂ ସର୍ବପୁରାତନ ଗଣତନ୍ତ୍ର ଭାବେ ଭାରତ ଏବଂ ଆମେରିକା ପରସ୍ପରର ବାସ୍ତବ ସହଯୋଗୀ। ଆମର ମୂଲ୍ୟବୋଧ ଓ ଆମ ଭୂ-ରାଜନୈତିକ ହିତରେ ସାମଞ୍ଜସ୍ୟ ରହିଛି ଏବଂ ଆମର ତାଳମେଳ ଓ ସହଯୋଗ ମଧ୍ୟ ନିରନ୍ତର ବୃଦ୍ଧି ପାଇବାରେ ଲାଗିଛି। ଯୋଗାଣ ଶୃଙ୍ଖଳ ସୁଦୃଢ଼ କରିବା, ନବୀନତମ ପ୍ରଯୁକ୍ତି ଏବଂ ମହାକାଶ ଭଳି କ୍ଷେତ୍ରରେ ଆପଣଙ୍କର ବିଶେଷ ଆଗ୍ରହ ରହିଛି। ମୁଁ ମଧ୍ୟ ଏହି କ୍ଷେତ୍ର ପ୍ରତି ଅଧିକ ପ୍ରାଥମିକତା ଦେଇଥାଏ। ଏହିସବୁ କ୍ଷେତ୍ରରେ ଆମ ଭିତରେ ସହଯୋଗ ଅତ୍ୟନ୍ତ ମହତ୍ୱପୂର୍ଣ୍ଣ। ଆପଣ ଭାରତ ଏବଂ ଆମେରିକାର ମଜବୁତ ତଥା ଜୀବନ୍ତ ନାଗରିକ ସମ୍ପର୍କ ବିଷୟରେ ଭଲ ଭାବେ ପରିଚିତ। 4 ମିଲିୟନରୁ ଅଧିକ ଭାରତୀୟ ପ୍ରବାସୀ ଆମ ରାଷ୍ଟ୍ରଦ୍ୱୟଙ୍କ ମଧ୍ୟରେ ମିତ୍ରତାର ସେତୁ ଭାବେ କାର୍ଯ୍ୟ କରୁଛନ୍ତି। ଆମେରିକା ଏବଂ ଭାରତର ଅର୍ଥବ୍ୟବସ୍ଥା ତଥା ସମାଜରେ ଏମାନଙ୍କର ଯୋଗଦାନ ଅତ୍ୟନ୍ତ ପ୍ରଶଂସନୀୟ। ମହାମହୀମ, ଆପଣ ଉପରାଷ୍ଟ୍ରପତି ଭାବେ ନିର୍ବାଚିତ ହେବା ଏକ ମହତ୍ୱପୂର୍ଣ୍ଣ, ଐତିହାସିକ ଘଟଣା। ଆପଣ ସାରା ବିଶ୍ୱର ଲୋକମାନଙ୍କ ପାଇଁ ପ୍ରେରଣାର ସ୍ରୋତ। ମୋର ସମ୍ପୂର୍ଣ୍ଣ ବିଶ୍ୱାସ ରହିଛି ଯେ ରାଷ୍ଟ୍ରପତି ବାଇଡେନ ଏବଂ ଆପଣଙ୍କ ନେତୃତ୍ୱରେ ଆମ ସମ୍ପର୍କ ଏକ ନୂତନ ଉଚ୍ଚତା ହାସଲ କରିବ। ମହାମହୀମ, ଆପଣଙ୍କର ଏହି ବିଜୟ ଯାତ୍ରା ଐତିହାସିକ। ଭାରତର ଲୋକମାନେ ମଧ୍ୟ ଚାହାଁନ୍ତି ଯେ ଆପଣଙ୍କର ଏହି ବିଜୟ ଯାତ୍ରାକୁ ସମ୍ମାନିତ କରିବେ, ଆପଣଙ୍କୁ ସ୍ୱାଗତ କରିବେ। ସେଥିପାଇଁ ମୁଁ ବିଶେଷ ଭାବେ ଆପଣଙ୍କୁ ଭାରତ ଆସିବା ଲାଗି ନିମନ୍ତ୍ରଣ ଜଣାଉଛି। ପୁଣି ଥରେ, ଏହି ହାର୍ଦ୍ଦିକ ସ୍ୱାଗତ ଲାଗି ମୁଁ ଆପଣଙ୍କୁ ହୃଦୟରୁ ଅନେକ ଅନେକ କୃତଜ୍ଞତା ଜଣାଉଛି।
ବସ୍ତୁ ଓ ସେବା କର (GST) ବିଲ୍ ଗୃହୀତ ହୋଇଥିବାରୁ ସବୁ ଦଳର ସାଂସଦଙ୍କୁ ପ୍ରଧାନମନ୍ତ୍ରୀଙ୍କ ଧନ୍ୟବାଦ

ରାଜ୍ୟସଭାରେ ବସ୍ତୁ ଓ ସେବାକର (GST) ବିଲ ଗୃହୀତ କରାଇବା ଦିଗରେ ସହଯୋଗ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସବୁ ଦଳର ନେତୃବର୍ଗ ଓ ସଦସ୍ୟମାନଙ୍କୁ ଧନ୍ୟବାଦ ଜ୍ଞାପନ କରିଛନ୍ତି । GST କୁ ସହଭାଗୀ ସଂଘୀୟ ବ୍ୟବସ୍ଥାର ସର୍ବଶ୍ରେଷ୍ଠ ଉଦାହରଣ ଭାବେ ଅଭିହିତ କରି ପ୍ରଧାନମନ୍ତ୍ରୀ ଟ୍ୱିଟର ଯୋଗେ କହିଛନ୍ତି ଏହି ସଂସ୍କାର “ମେକ ଇନ୍ ଇଣ୍ଡିଆ”କୁ ପ୍ରୋତ୍ସାହନ ପ୍ରଦାନ କରିବ । ଏହାଛଡା ନୂତନ ଅପ୍ରତ୍ୟକ୍ଷ କର ବ୍ୟବସ୍ଥା ଅଧିକ ନିଯୁକ୍ତି ସୁଯୋଗ ସୃଷ୍ଟି ସହ ରାଜସ୍ୱ ବୃଦ୍ଧି ଘଟାଇବ । ପ୍ରଧାନମନ୍ତ୍ରୀ କହିଛନ୍ତି ଯେ GST ବିଲ୍ ଗୃହୀତ ହେବା ଦେଶପାଇଁ ଏକ ଐତିହାସିକ ଅବସର । ଏଭଳି ଗୁରୁତ୍ୱପୂର୍ଣ୍ଣ ନିଷ୍ପତ୍ତି ଲାଗି ଆମର ସାଂସଦମାନେ ଧନ୍ୟବାଦର ପାତ୍ର । ଏକବିଂଶ ଶତାଦ୍ଦୀରେ ସେମାନେ ରାଷ୍ଟ୍ରକୁ ଏକ ପରୋକ୍ଷ କର ବ୍ୟବସ୍ଥା ପ୍ରଦାନ କରିଛନ୍ତି । ଏହି ବ୍ୟବସ୍ଥାକୁ ସବୁ ରାଜ୍ୟରେ ଲାଗୁ କରିବା ଓ ସବୁ ଭାରତୀୟଙ୍କ ହିତସାଧନ ନିମନ୍ତେ ଆମେ ସବୁ ଦଳ ଓ ରାଜ୍ୟଙ୍କ ସହ ମିଶି କାର୍ଯ୍ୟ କରିବୁ । ଏହା ଏକ ସକ୍ରିୟ ଓ ସଂଗଠିତ ଭାରତ ନିର୍ମାଣରେ ସହଯୋଗ କରିବ । ଏହା ମେକ ଇନ୍ ଇଣ୍ଡିଆକୁ ପ୍ରୋତ୍ସାହନ ଦେବା ସହ ରପ୍ତାନି ବୃଦ୍ଧି, ନିଯୁକ୍ତି ବୃଦ୍ଧି ଏବଂ ରାଜସ୍ୱ ବୃଦ୍ଧିରେ ସହାୟକ ହେବ । “ଏହା ମାଧ୍ୟମରେ ଆମେ ସଫଳତାର ଏକ ନୂଆ ଶୀର୍ଷ ହାସଲ କରିବୁ” ବୋଲି ପ୍ରଧାନମନ୍ତ୍ରୀ ଟ୍ୱିଟ୍ କରିଛନ୍ତି ।
ପ୍ରଧାନମନ୍ତ୍ରୀ ପଞ୍ଜାବର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ପ୍ରକାଶ ସିଂହ ବାଦଲଙ୍କୁ ତାଙ୍କ ଜନ୍ମଦିନରେ ଅଭିନନ୍ଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପଞ୍ଜାବର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ପ୍ରକାଶ ସିଂହ ବାଦଲ ଜୀଙ୍କୁ ତାଙ୍କ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଭାରତର ଅନ୍ୟତମ ସମ୍ମାନିତ ରାଜନେତା ଶ୍ରୀ ପ୍ରକାଶ ସିଂହ ବାଦଲ ଜୀଙ୍କୁ ଜନ୍ମଦିନର ଶୁଭେଚ୍ଛା । ସେ ପଞ୍ଜାବର ଅଗ୍ରଗତି ପାଇଁ ବିଶେଷ କରି ସମାଜର ଦୁର୍ବଳ ବର୍ଗଙ୍କ ପାଇଁ ବହୁତ ପରିଶ୍ରମ କରିଛନ୍ତି । ତାଙ୍କର ଦୀର୍ଘ ଏବଂ ସୁସ୍ଥ ଜୀବନ ପାଇଁ ମୁଁ ପ୍ରାର୍ଥନା କରୁଛି ।”